Fleksjobbere bliver snydt Der står nemlig direkte i reglerne om fleksjob, at fleksjobberne forudsættes at indgå i de årlige lønforhandlinger og ikke må være på grundløn i længere tid. Men det sker langt fra altid, skriver Nyhedsbrevet 3F. Lønstigning: 10.000 Winnie Christiansen fra Skagen fik en lønstigning på 10.000 kroner om året, efter hun ved et tilfælde viste sin lønseddel til 3F Nordøst Vendsyssel. Forkert grundløn Selvom hun har haft fleksjob som omsorgsmedhjælper samme sted siden 1999, fik hun nemlig udover et meget lille tillæg kun en grundløn, der ifølge overenskomsten helt tydeligt kun er til nyansatte i en kortere periode. - Jeg frygter, at mange fleksjobbere bliver snydt for lønforhandlinger. Særligt indenfor områder, der ikke er dækket af overenskomst, siger Bodil Harboe fra 3F-afdelingen til Nyhedsbrevet 3F. To løntrin mere Winnie Christiansens sag nåede helt frem til Kommunernes Landsforening (KL) og 3F Forbundet, før hun fik de to løntrin mere, hendes mange års erfaring som omsorgsmedhjælper gør hende berettiget til.

Referat:
3F frygter, at mange fleksjobbere bliver snydt for lønforhandling.